বীরভূমে ফের তৃণমূলের গোষ্ঠীদ্বন্দ্ব, জখম তিন

ওয়েব ডেস্ক: জামালপুরে বোমাবাজির পরে খয়রাশোলে তৃণমূলের (TMC) গোষ্ঠীদ্বন্দ্বে (Inner Clash) তৃণমূলকর্মী নিয়ামুল সেখের মৃত্যু। ফের তৃণমূলের গোষ্ঠীদ্বন্দ্বে উত্তপ্ত হল বীরভূম (Birbhum)। এবার শান্তিনিকেতন থানার রূপপুর পঞ্চায়েতের মোমিনপুর গ্রাম। অনুব্রত মণ্ডলের অনুগামী ও তাঁর বিরোধী গোষ্ঠীর মধ্যে গণ্ডগোলের অভিযোগ।

শুক্রবার রাতে অনুব্রত মণ্ডলের সঙ্গে দেখা করতে গিয়েছিলেন কয়েকজন তৃণমূলকর্মী। অভিযোগ সেই কারণে তাঁদের মারধর করা হয়। একটি দোকানেও ভাঙচুর ও লুঠ করা হয়। ঘটনায় আহত হয়ে ইতিমধ্যে অনুব্রত অনুগামী তিনজন বোলপুর মহকুমা হাসপাতালে চিকিৎসাধীন। এলাকায় ইট-বৃষ্টি ও বোমাবাজি হয় বলে অভিযোগ। অনুব্রত বিরোধী বাবু দাস গোষ্ঠীর লোকেদের পাল্টা অভিযোগ, সম্পূর্ণ মিথ্যা কথা বলা হচ্ছে। অনুব্রত মণ্ডলের গোষ্ঠী যাঁদেরকে বলা হচ্ছে তাঁরা সিপিএম করেন। গ্রামে অশান্তি করতে চাইছেন। তাই নিজেরাই ভাঙচুর করে মিথ্যা অভিযোগ করছেন। গ্রামে অশান্তির খবর পেয়ে রাতেই মোমিনপুরে যায় শান্তিনিকেতন থানার পুলিশ। শনিবার সকাল থেকে গ্রামের পরিস্থিতি উত্তপ্ত। চলছে পুলিশের টহলদারি। গ্রামবাসীর আশঙ্কা, আবারও এলাকায় অশান্তি হতে পারে।

আরও পড়ুন: রাতের অন্ধকারে বালি পাচার! বাঁকুড়ায় গ্রেফতার ২, আটক লরি